钦定古今图书集成/明伦汇编/人事典/第065卷 > 中论 > 《题濮阳陈副使高年会二首》明·于慎行
## 钦定古今图书集成/明伦汇编/人事典/第065卷 > 中论 > 《题濮阳陈副使高年会二首》明·于慎行

华堂高会聚耆英，黄发如云象赤城。四座飞觞喧笑
语，百年击壤沐昇平。人浮洛社诗中数，事胜襄阳传
里名。七十主翁浑未老，已从仙籍领长生。

又

都门三纪挹风流，想见今来雪满头。云里忽传鸿雁
札，山中遥隔薜萝秋。怀人仲举应悬榻，傲世元龙自
倚楼。闻道枌榆新结社，追随无计觅扁舟。